## El secretari autonòmic de Família i Serveis Socials, Ignacio Grande, ha visitat el camp de l’IVAJ ‘Diverteix-te’

*** En el camp participen 25 xiquetes i xiquets entre 9 i 12 anys tutelats per la Generalitat**

El secretari autonòmic de Família i Serveis Socials, Ignacio Grande, ha visitat el camp *Diverteix-te II* de l’Institut Valencià de la Joventut (IVAJ) a l’alberg juvenil La Marina.

En el camp *Diverteix-te* participen 24 joves voluntàries i voluntaris que conviuen i comparteixen experiències amb 25 xiquets i xiquetes d’entre 9 i 12 anys tutelats per la Generalitat. El camp s’ha organitzat de manera conjunta entre l’IVAJ i la Direcció General de Família, Infància i Adolescència i Repte Demogràfic.

El programa *Viu la solidaritat* de l’IVAJ ha donat l’oportunitat a un total de 473 joves valencians i valencianes, així com de diversos punts d’Espanya i de l’estranger, de participar aquest estiu en camps de voluntariat tant a la Comunitat Valenciana com fora.

L’oferta per a l’estiu 2023 ha inclòs 11 camps relacionats amb l’arqueologia, el medi ambient i el treball amb xiquets i xiquetes, que suposen un total de 275 places.

A la visita al camp *Diverteix-te* també ha assistit el secretari autonòmic del Sistema Sociosanitari, Emilio Argüeso.

Fecha: 10/08/2023